BadComedian

BadComedian (сапраўднае імя — Яўген Уладзіміравіч Бажэнаў; нар. 24 мая 1991 года, Стэрлітамак, Башкартастан, РСФСР, СССР) — расійскі відэаблогер і кінакрытык. Аглядальнік кінафільмаў. BadComedian — псеўданім Яўгена Бажэнава і назва яго асноўнага канала на YouTube.

Стварае крытычныя агляды, у асноўным, на расійскія фільмы, радзей — на амерыканскія, індыйскія і ўкраінскія. Першы агляд быў апублікаваны на YouTube 28 сакавіка 2011 года. Часам выкладвае станоўчыя агляды на асобны канал EvgenComedian. Супрацоўнічаў з CarambaTV. Рэгулярна падвяргае крытыцы камедыі Жоры Крыжоўнікава і кінакампаніі Enjoy Movies, а таксама фільмы Аляксандра Неўскага і Рэні Харлін. У 2015—2017 гадах выходзіў праект «BadTrip», у якім Яўген Бажэнаў падарожнічае па месцах у ЗША, дзе былі зняты вядомыя галівудскія фільмы і серыялы. У сваёй творчасці арыентаваўся на амерыканскіх блогераў Nostalgia Critic і The Spoony Experiment. Псеўданім BadComedian — спалучэнне імя персанажа Камедыянт з фільма «Захавальнікі» і словы «дрэнны», якое азначала, што Бажэнаў лічыць свае агляды больш саркастычнымі, чым гумарыстычнымі.

Катэгорыя:Блогеры
Катэгорыя:Выпускнікі Расійскага дзяржаўнага гандлёва-эканамічнага ўніверсітэта